Vitenskapsåret 1591

Vitenskapsåret 1591 er en oversikt over hendelser, prisvinnere, fødte og avdøde personer med tilknytning til vitenskap i 1591.

Oppdagelser 
 Jacques Le Moyne de Morgues' beretning «Brevis narratio eorum quae in Florida Americae provincia Gallis acciderunt» (Kort beretning om det som skjedde i den franske provinsen i Amerikas Florida) ble publisert posthumt.

Kosmologi 
 Adrien Romain får publisert verket «Ouranographia sive cæli descriptio : in qua præter alia, cælorum numerus & ordo methodo inquiruntur, omniaq́ue ea quæ ad primum cælum, primumq́ue mobile ab eo distinctum spectant, dilucidè explicantur, nominibusq́ue aptè fictis distinguuntur»,, med en diskusjon av himmelsfærene etter modell av Klaudios Ptolemaios. Leuven.

Matematikk 
 François Viète får publisert «In Artem Analyticien Isagoge» (Introduksjon til kunsten å analysere), med en nyskapende måte å bruke bokstaver som parametre i ligninger. Paris.
 Giordano Bruno får publisert «De triplici minimo et mensura, De monade numero et figura» og «De innumerabilibus, immenso, et infigurabili». Frankfurt.
 Ali Ibn Wāli Ibn Hamza al-Jazā’irī fullfører avhandlingen «Tuhfat al-‘acdād li dhawi r-rushd wa s-sadād», med algebraiske symboler etter Al-Qalasadi.

Fysikk 
 En gruppe jesuitter ved Universitetet i Coimbra får publisert «Commentarii Collegii Conimbricensis Societatis Jesu in octo libros physicorum Aristotelis Stagyritæ», den første av åtte kommentarer til Aristoteles' verk  «Fysikken». Fremtredende medlemmer av gruppen var Luis de Molina og Francisco Suárez.

Teknologi
 Rialtobroen i Venezia, tegnet av Antonio da Ponte, ble ferdigbygd.

Fødsler
 21. februar – Gérard Desargues (død 1661), fransk matematiker.

Dødsfall
 2. juli (begravelse) – Vincenzo Galilei (født 1520), italiensk musikkteoretiker.

Referanser